होली की तैयारी में जुटे लोग, कपड़ों की दुकानों पर सबसे अधिक भीड़
होलीकी खरीदारी में लोग अभी से जुट गए हैं। इस बार होली 12 और 13 मार्च को है। सिटी सेंटर, चास और दुंदी बाजार में होली के बाजार सज कर तैयार हो गए हैं। हालांकि फिलहाल रंग, गुलाल और पिचकारी की केवल होलसेल दुकानें ही बाजार में दिख रहीं हैं। फिलहाल सबसे ज्यादा भीड़ कपड़ा दुकानों पर दिखाई दे रहा है। वहीं ग्यारहवीं का एग्जाम जल्दी खत्म हो जाने के कारण सिटी सेंटर के अधिकांश हॉस्टल अभी से खाली होने शुरू हो गए हैं। व्यवसायियों की मानें तो इस बार 300-350 करोड़ का व्यापार होने की संभावना है
180-1000तक के कुर्ते
पूराका पूरा सिटी सेंटर इन दिनों रंग-बिरंगे कुर्ते पायजामे और कुर्तियों से पटा पड़ा है। इनमें बाजीराव मस्तानी से लेकर चूड़ीदार और सामान्य हर तरीके की कुर्ती मौजूद है। वहीं छोटे बच्चों के लिए मोदी कुर्ता, राहुल गांधी कुर्ता और धोती-कुर्ता भी लोगों को खूब आकर्षित कर रहा है। सिटी सेंटर में फुटपाथ दुकानदार लगाने वाले राहुल बताते हैं कि इस बार बच्चों के कपड़ों में काफी एक्सपेरिमेंट किया गया है और यह ग्राहकों को काफी पसंद रहा है। राहुल ने बताया कि अगर यह रफ्तार बनी रह गई तो अच्छा बिजनेस रह सकता है।
15-500 रुपए तक की मिल रही है पिचकारी
हालांकिअभी फुटकर मार्केट में पिचकारी और रंग आदि की दुकानें नहीं लगी है, लेकिन चास के पुराना बाजार के होलसेल मार्केट में इनकी दुकानें सज गई हैं। यहां 15 रुपए से लेकर 500 रुपए पीस तक के पिचकारी उपलब्ध हैं। इसमें छोटा भीम और अलग-अलग सेलिब्रेटी की पिचकारी उपलब्ध है।
प्रिंटेड और कॉटन साड़ियों की अधिक डिमांड
जयतुलसी के प्रबंधक गौतम जैन ने बताया कि होली में सबसे ज्यादा डिमांड कॉटन साड़ी की है। साथ ही प्रिंटेड साड़ी और बधेम जयपुरी साड़ी की भी अच्छी खासी बिक्री हो रही है। इन साड़ियों की कीमत 500 रुपए से लेकर 4000 रुपए तक है। जबकि सूट में कॉटन, चंदेरी, डिजाइनर और सिफॉन सूट भी लड़़कियों को खूब भा रहा है। ये सभी सूट 500-5000 रुपए के रेंज में है। वहीं कुर्ते का कपड़ा 160-800 रुपए प्रति मीटर के रेंज में है।
सिटी सेंटर में कपड़ों की खरीदारी करते लोग।
6.04 से 10.37 होलिका दहन का शुभ मुहुर्त
इसबार होलिका दहन का शुभ मुहूर्त शाम 6.04 से 10.37 है। पंडित सुनील तिवारी ने बताया कि इस अवधि में होलिका दहन करने से सुख-समृद्धि आएगी। इस दौरान पीले सरसों का तेल माथे से सात बार फेर कर साथ में सात लाल मिर्च होलिका के आग में डालने और उसके राख को घर के चारों कोनों में डालने से घर में कलह और बुरी नजर से साल भर बचा जा सकता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva